У 1985 годзе Аліна скончыла медінстытут, а праз год здарылася Чарнобыльская трагедыя. Малады ўрач Кіраўскай раённай бальніцы, яна была накіравана, у групе з іншымі спецыя-лістамі, на мяжу Быхаўскага раёна для правядзення падворнага абходу з мэтаю кантролю за здароўем насельніцтва, якое аказалася на забруджанай радыяцыяй тэрыторыі. І хоць не начавалі там спецыялісты, а ўсё ж шматразовыя камандзіроўкі з’явіліся прычынаю захворвання самой Аліны. Захворвання сур’ёзнага… Прафесар, які кансультаваў яе пасля правядзення пэўных даследванняў, нават не падбіраў словы, каб змякчыць “прыгавор”… А калі прачытаў здзіўленне ў вачах самой маладой жанчыны, “аргументаваў”: “А вы што, самі не бачыце, якія ў вас паказчыкі? Каментарыі тут не патрэбныя”. Але дзякаваць Богу за той шанс, сёння на календары ўжо 2016-ы….